Joseph Brodsky

Joseph Brodsky, rodným menom Iosif Alexandrovič Brodskij, rus. Ио́сиф Алекса́ндрович Бро́дский (* 24. máj 1940, Petrohrad – † 28. január 1996, New York) bol ruský básnik a neskôr americký esejista a literárny kritik, nositeľ Nobelovej ceny za literatúru z roku 1987.

 Život 
Narodil sa v židovskej rodine ako syn fotografa sovietskeho námorníctva. V skorom detstve prežil boje o Leningrad. Keď mal pätnásť rokov odišiel zo školy a snažil sa dostať na školu pre ponorkový výcvik (школа подводников), ale márne. Našiel si prácu ako operátor frézy (фрезеровщик) v továrni. Neskôr sa rozhodol stať sa lekárom a pracoval v márnici. Neskôr pracoval na viacerých postoch v nemocnici, na lodi a na geologickej expedícii.

V tom istom čase sa Brodsky zapojil do programu samovzdelávania a učil sa angličtinu a poľštinu (aby mohol prekladať básne od Czesława Miłosza, jeho obľúbeného básnika a kamaráta). Svoje vlastné básne a literárne preklady začal publikovať približne v roku 1957. Písal apoliticky a bol ovplyvnený ruskou spisovateľkou Annou Andrejevnou Achmatovovou.

V roku 1964 ho ruské úrady obvinili z "parazitizmu". Ruská novinárka Frida Vigdorova "prepašovala" na západ odpis z tohto procesu.

 Sudca: Aká je vaša profesia, všeobecne?
 Brodsky: Som básnik a literárny prekladateľ.
 Sudca: Kto vás uznáva ako básnika? Kto vás zaregistroval do radov básnikov?
 Brodsky: Nikto. Kto ma zaregistroval medzi ľudí?
 Sudca: Študovali ste to?
 Brodsky: To?
 Sudca: Ako sa stať básnikom. Ani ste sa nepokúsili dokončiť si školu kde vás na to pripravia, kde vás to naučia? 
 Brodsky: Nemyslím si, že sa to naučíte v škole.
 Sudca: Tak ako?
 Brodsky: Myslím, že to ... prichádza od Boha.Originálny prepis  znie: Судья: А вообще какая ваша специальность? Бродский: Поэт. Поэт-переводчик. Судья: А кто это признал, что вы поэт? Кто причислил вас к поэтам? Бродский: Никто. (Без вызова). А кто причислил меня к роду человеческому? Судья: А вы учились этому? Бродский: Чему? Судья: Чтобы быть поэтом? Не пытались кончить Вуз, где готовят... где учат... Бродский: Я не думал, что это дается образованием. Судья: А чем же? Бродский: Я думаю, это... (растерянно)... от Бога... Anglický preklad na stránke Spomienka na Josepha Brodského  od Cissie Dore Hill v Hoover Institution Archives

Bol odsúdený na päť rokov nútených prác. V roku 1965 mu bol trest odpustený po protestoch sovietskych a zahraničných prominentných literátov ako Jevgenij Jevtušenko a Jean-Paul Sartre. 4. júna 1972 bol Brodsky vyhnaný zo Sovietskeho zväzu a v roku 1980 sa stal občanom USA. Zomrel na srdcový infarkt vo svojom apartmáne v New Yorku. Pochovaný je v talianskych Benátkach.

 Referencie 

 Iné projekty 

 Externé odkazy 
 Literary Encyclopedia anglicky
 anglické básne od Brodského
 Fotogaléria

Kategória:Ruskí spisovatelia
Kategória:Spisovatelia USA
Kategória:Nositelia Nobelovej ceny za literatúru
Kategória:Básnici židovského pôvodu
Kategória:Osobnosti USA židovského pôvodu
Kategória:Ruské osobnosti židovského pôvodu
Kategória:Naturalizované osobnosti USA
Kategória:Osobnosti z Petrohradu
Kategória:Sovietski disidenti